ข้อตกลงว่าด้วยสิทธิการใช้งานซอฟต์แวร์แก่ผู้ใช้ปลายทาง  

ข้อควรพิจารณา: โปรดอ่านเอกสารนี้ก่อนทำการติดตั้งซอฟท์แวร์

ข้อตกลงนี้คือข้อตกลงระหว่างท่านกับ Canon INC.  ซึ่ง มีสำนักงานตั้งอยู่เลขที่ 30-2 Shimomaruko 3-chome, Ohta-ku, Tokyo 146-8501, Japan (Canon) ว่าด้วยซอฟท์แวร์และวัสดุที่เกี่ยวข้องกับการพิมพ์และเอกสารอิเล็กทรอนิกส์หรือ "ออนไลน์" (ถ้ามี) (รวมเรียกว่า "ซอฟท์แวร์")

โดยการติดตั้งซอฟท์แวร์นี้ ให้ถือว่าท่านยอมรับที่จะกระทำตามข้อกำหนดในข้อตกลงนี้ หากท่านไม่ยอมรับตามข้อกำหนดในข้อตกลงนี้ โปรดยกเลิกการติดตั้งโปรแกรมทันที ซึ่งซอฟท์แวร์นี้จะไม่ได้รับการติดตั้งและท่านจะไม่มีสิทธิใช้ซอฟท์แวร์นี้
ท่านมีสิทธิใช้ซอฟท์แวร์นี้โดยท่านยอมรับตามข้อกำหนดและเงื่อนไขที่แจ้งไว้ดังต่อไปนี้

1. กรรมสิทธิ์และลิขสิทธิ์:  สิทธิตามกฎหมาย รวมถึงสิทธิที่มีอยู่และผลประโยชน์ทั้งหมดในซอฟท์แวร์นี้เป็นสมบัติของ Canon หรือผู้ได้รับอนุญาตจาก Canon เท่านั้น, Canon หรือผู้ได้รับอนุญาตขอสงวนสิทธิ์ในลิขสิทธิ์และทรัพย์สินทางปัญญาใด ๆ ในซอฟท์แวร์นี้และสำเนาในภายหลังทั้งหมด ไม่ว่าจะอยู่ในรูปแบบใดก็ตาม,นอกจากที่ระบุไว้เป็นข้อตกลงอื่นอย่างชัดเจน ไม่มีใบอนุญาตหรือสิทธิใด ๆ  ไม่ว่าโดยชัดเจนหรือการบอกเป็นนัย ที่ Canon จะให้ทรัพย์สินทางปัญญาใด ๆ กับท่านและท่านไม่มีสิทธิปรับปรุง เอาออก หรือลบข้อสังเกต ลิขสิทธิ์ของ Canon และ/หรือผู้ได้รับอนุญาต ที่ประกอบในซอฟท์แวร์นี้รวมทั้งสำเนาใด ๆ ในภายหลัง

2. ใบอนุญาต:  ใบอนุญาตให้ใช้ซอฟท์แวร์นี้ของท่าน ไม่ใช่สิทธิ์แต่เพียงผู้เดียวในการใช้งานและไม่สามารถโยกย้ายได้ การได้รับอนุญาตคือ: (1) ให้ใช้งานซอฟต์แวร์ (คำว่า"ใช้งาน" หมายถึง การเก็บ การโหลด การติดตั้ง การดำเนินการ หรือการแสดงซอฟต์แวร์นี้) บนเครื่องคอมพิวเตอร์ชนิดต่าง ๆ ของท่าน อย่างเช่น เครื่องคอมพิวเตอร์ เครื่องคอมพิวเตอร์ในเครือข่ายหรืออุปกรณ์ต่อเชื่อมอื่นๆ สำหรับการใช้งานส่วนบุคคล และ (2)สร้างสำเนาซอฟต์แวร์ไว้จำนวนพอสมควรเพื่อสนับสนุนการใช้งานโดยมีเงื่อนไขว่าสำเนาทั้งหมดนี้ยังคงถือว่าเป็นลิขสิทธิ์ของ Canon เหมือนในต้นฉบับของซอฟท์แวร์ซึ่งจัดหาให้ท่าน

ท่านไม่มีสิทธิเช่า ให้เช่า ให้อนุญาตอีก ให้ยืม ขาย มอบหมายให้ ขนส่ง โยกย้าย ทำสำเนา ผลิตใหม่ ปรับปรุง เปลี่ยนแปลง รวมเข้ากัน แปล แปลงเป็นภาษาโปรแกรมอื่น ให้เป็นงานวิศวกรรมตรงกันข้าม ดัดแปลง ปรับเปลี่ยน แยกตัวหรือสร้างสิ่งที่พัฒนาในพื้นฐานซอฟท์แวร์ทั้งหมดหรือบางส่วน และมิให้ อนุญาตบุคคลที่สามกระทำการเช่นเดียวกันนี้หรือใช้ซอฟท์แวร์ นอกจากจะได้รับอนุญาตอย่างชัดเจนโดยข้อตกลงนี้ หรือที่ได้รับอนุญาตอย่างชัดเจนโดยกฎหมาย

3. ข้อห้ามในการส่งออก:  ท่านยอมรับที่ไม่ส่งหรือนำซอฟท์แวร์นี้ออกจากประเทศที่ซึ่งท่านได้รับซอฟท์แวร์นี้ไปยังประเทศอื่นๆ โดยปราศจากการอนุญาตของรัฐบาลในขณะนั้น ท่านยอมรับที่จะทำตาม กฎหมายการส่งออกทั้งหมดและข้อจำกัดและข้อบังคับของประเทศที่เกี่ยวข้องกันรวมถึงกฎข้อบังคับการบริหารรัฐกิจส่งออกแห่งประเทศสหรัฐอเมริกา ("EAR") และไม่ส่งออกหรือส่งออกซ้ำซึ่งซอฟท์แวร์ไม่ว่าทางตรงหรือทางอ้อม โดยฝ่าฝืนต่อกฎหมาย ข้อห้ามและกฎข้อบังคับ หรือปราศจากการอนุมัติก่อน

4. การสิ้นสุด:  ข้อตกลงนี้มีผลนับตั้งแต่ท่านได้ยอมรับข้อตกลงและติดตั้งซอฟท์แวร์และยังคงมีผลอยู่จนกว่าจะถูกยกเลิก ท่านสามารถยกเลิกข้อตกลงนี้ได้โดยการทำลายซอฟท์แวร์รวมทั้งสำเนาทั้งหมดที่มี หรือข้อตกลงนี้จะสิ้นสุดลงทันทีหากท่านไม่ปฏิบัติตามเงื่อนไขข้อใดข้อหนึ่งในข้อตกลงนี้  ในกรณีที่ข้อตกลงนี้สิ้นสุดลงหรือถูกยกเลิกด้วยเหตุผลใดๆ ก็ตาม ท่านต้องทำลายสำเนาทั้งหมดของซอฟท์แวร์นี้โดยทันทีรวมทั้งซอฟท์แวร์ที่ถูกเก็บข้อมูลไว้ที่ฮาร์ดดิสก์ของคอมพิวเตอร์ที่ท่านครอบครองหรือควบคุมดูแล นอกจากนี้ Canon มีสิทธิดำเนินการเกี่ยวกับสัญญาใดๆ หรือสิทธิตามกฎหมายที่มี

5. การสนับสนุนและการปรับปรุงข้อมูล:  Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าทั้งหมด ไม่มีหน้าที่รับผิดชอบในการบำรุงรักษาซอฟท์แวร์และให้ความช่วยเหลือท่านในการใช้งานซอฟท์แวร์ Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าทั้งหมด ไม่ผูกมัดในการจัดหาหรือ ปรับปรุงข้อมูลให้ทันสมัย,ซ่อมแซมหรือให้การสนับสนุนใด ๆ กับซอฟท์แวร์ เว้นแต่จะตกลงกันเป็นลายลักษณ์อักษรระหว่างท่านและผู้ที่เกี่ยวข้องตามที่กล่าวมาแล้วทั้งหมด

6. ข้อจำกัดในการรับประกัน:  ซอฟท์แวร์นี้ได้รับอนุญาต "ตามสภาพ" ที่เป็นอยู่โดยไม่มีการรับประกันหรือเงื่อนไขในการรับประกันใดๆ ทั้งสิ้น ไม่ว่าโดยชัดแจ้งหรือโดยปริยาย ซึ่งรวมทั้งไม่รับประกัน ในส่วนการค้า คุณภาพ และ/หรือความเหมาะสมในการใช้งาน รวมถึงสิทธิที่มีแต่ดั้งเดิมหรือสิทธิอื่นที่มีมาภายหลัง รวมถึงและไม่จำกัดเฉพาะในเรื่องทรัพย์สินทางปัญญา

ความเสี่ยงภัยทั้งหมดเกี่ยวกับคุณภาพและการทำงานของซอฟท์แวร์ตกแก่ท่านแต่เพียงผู้เดียว หากซอฟท์แวร์มีข้อบกพร่องท่านจะต้องรับผิดชอบค่าใช้จ่ายในการซ่อมที่จำเป็นทั้งหมด( Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าทั้งหมดไม่มีส่วนรับผิดชอบดังกล่าว)

หากกฎหมายในบางประเทศ/รัฐหรืออำนาจศาล ที่เกี่ยวข้องไม่ยินยอมหรือไม่สามารถทำตามข้อจำกัดในการรับประกันข้างต้น การจำกัดการรับประกันนี้จะไม่นำมาใช้ในข้อตกลงฉบับนี้ และท่านอาจมีสิทธิอื่น ๆ ตามที่กฎหมายบางประเทศ/รัฐ หรืออำนาจ ศาลที่เกี่ยวกับกฎหมายได้กำหนดไว้

Canon ไม่รับประกันระบบการทำงานต่างๆของซอฟท์แวร์ว่าตรงตามความต้องการใช้งานของท่าน หรือการใช้งานซอฟท์แวร์จะปราศจากข้อบกพร่อง

หากซอฟท์แวร์นี้อยู่ในรูปสื่ออย่างเช่น CD-ROM, Canon ยินดีรับประกันว่าสื่อบันทึกซอฟท์แวร์นี้ปราศจากข้อบกพร่องทั้งในส่วนของวัสดุที่ใช้และการผลิตภายใต้การใช้งานปกติเป็นระยะเวลา 90 วัน นับจากวันที่ท่านได้รับซอฟท์แวร์ตามใบเสร็จรับเงินหรือโดยวิธีที่ยอมรับได้ของ Canon

การชดใช้ให้ลูกค้า  Canon และบริษัทผู้แทนจำหน่าย รวมทั้งตัวแทนจำหน่ายทั้งหมดยินดีรับผิดชอบความเสียหายโดยการเปลี่ยนสื่อที่ไม่ได้มาตรฐานตามเงื่อนไขการรับประกันและส่งคืนลูกค้าที่ประจำท้องถิ่นของ Canon รวมถึงบริษัทฯ สาขาหรือบริษัทในเครือหรือผู้จัดจำหน่ายสินค้าหรือตัวแทนจำหน่ายสินค้าทั้งหมด ในประเทศที่ท่านได้รับซอฟท์แวร์พร้อมสำเนาใบเสร็จรับเงินนี้หรือโดยวิธีที่ยอมรับได้ของ Canon แต่เงื่อนไขการรับประกันไม่มีผลบังคับใช้หากความเสียหายนั้นเกิดจากอุบัติเหตุ การใช้งานที่ไม่ถูกต้อง และการชดเชยความเสียหายไม่ครอบคลุมถึงบุคคลอื่นนอกเหนือจากผู้ใช้งานซอฟท์แวร์นี้

7. ข้ออ้างสิทธิ์การรับประกัน ข้อจำกัดการรับประกันข้างต้นนี้เป็นการรับประกันตามเงื่อนไขและข้อกำหนด การแสดงตน การดำเนินการ การรับผิดโดยปริยายตามพระราชบัญญัติ กฎหมายระบบคอมมอนลอร์ ประเพณีทางการค้า ความสัมพันธ์ทางธุรกิจและอื่น ๆ  ทั้งหมดที่กล่าวมาข้างต้น ท่านสามารถอ้างสิทธิทั้งหมดได้ตามที่ได้รับอนุญาตตามกฎหมาย

8. เหตุการณ์ที่เกิดขึ้นโดยบังเอิญ และการสูญเสียที่สืบเนื่องมาและการจำกัดความรับผิดชอบ ไม่ว่ากรณีใด ๆ ก็ตาม canon หรือผู้ได้รับอนุญาตจะไม่รับผิดชอบกับท่านสำหรับการสูญเสียทั้งทางตรง ทางอ้อม ผลสืบเนื่อง เหตุที่มีลักษณะพิเศษ หรือการสูญเสียอื่นๆ (ซึ่งรวมทั้งและโดยไม่จำกัดถึงการสูญเสียผลกำไรทางธุรกิจ ค่าขัดผลประโยชน์ หรือข้อมูลทางธุรกิจ) ไม่ว่า canon หรือผู้ได้รับอนุญาตจะได้ทราบถึงความเสียหายที่อาจเกิดขึ้นนั้นอยู่ก่อนแล้วหรือไม่ก็ตาม ไม่ว่า Canon หรือผู้ได้รับอนุญาตจะได้แนะนำหรือบอกกล่าวถึงความเสียหายดังกล่าวหรือไม่ Canon และผู้ได้รับอนุญาตจะรับผิดตามสัญญา ในเรื่องการละเมิด (ซึ่งรวมทั้งและโดยไม่จำกัดถึงความละเลย) หรือการสูญเสียอื่นๆ เป็นค่ารับผิดชอบที่สูงที่สุดเท่ากับค่าใช้จ่ายผลิตภัณฑ์ canon ที่ท่านชำระมา สำหรับ ค่าออกแบบซอฟท์แวร์ หรือห้าดอลลาร์ (us$5.00)

ไม่มีสิ่งใดในข้อตกลงนี้จะมีผลกระทบต่อสิทธิตามกฎหมายของผู้บริโภค

9. บททั่วไป:  ข้อตกลงนี้เป็นข้อตกลงทั้งหมดระหว่างท่านกับ Canon ในเรื่องของระบบซอพท์แวร์ โดยข้อตกลงนี้ให้ใช้บังคับแทนข้อตกลงอื่น ๆ ที่มีมาก่อนที่เกี่ยวกับซอพท์แวร์นี้ ไม่ว่าจะตกลงด้วยวาจาหรือลายลักษณ์อักษร ไม่ว่าฝ่ายใดก็ตามไม่มีสิทธิ์ทำการแก้ไข (ยกเว้น คำแถลงที่เป็นการหลอกลวง)และการแก้ไขที่ทำโดยฝ่ายเดียวจะเป็นการฝ่าฝืนสัญญาซึ่งกำหนดไว้ในข้อตกลงนี้

ไม่ว่าในเวลาใดก็ตาม หากศาลที่มีเขตอำนาจพบว่าข้อตกลงนี้ทั้งหมดหรือบางส่วน ไม่สามารถบังคับได้หรือเป็นโมฆะตามกฎหมาย ซึ่งการที่ข้อตกลงที่ไม่สามารถบังคับใช้ได้ดังกล่าว จะไม่มีผลกระทบกับข้อกำหนดอื่นๆ ตามสัญญาฉบับนี้ที่ยังคงมีผลใช้บังคับได้

การที่ไม่ใช้สิทธิหรือใช้สิทธิช้าของ Canon ในเรื่องสิทธิ์ใด ๆ อำนาจหรือการแก้ไขใด ๆ ภายใต้ข้อกำหนดฉบับนี้ จะไม่ถือว่าเป็นการสละสิทธิ์เช่นว่านั้นของ Canon 

ข้อตกลงที่แก้ไขนี้จะไม่มีผลบังคับใช้เว้นแต่จะได้ทำเป็นลายลักษณ์อักษรและลงลายมือชื่อโดยผู้มีอำนาจของ Canon

บทบัญญัติของข้อตกลงนี้เกี่ยวข้องกับบริษัท สาขาและ/หรือบริษัทในเครือผู้แทนจำหน่าย Canon โดยให้มีผลบังคับโดยตรงต่อบริษัทฯ ในเครือและบริษัทสาขาและ/หรือบริษัทในเครือผู้แทนจำหน่าย Canon

ประกาศกฎหมายคุ้มครองของรัฐบาลประเทศสหรัฐอเมริกา
ซอฟท์แวร์ทั้งหมดที่ให้แก่รัฐบาลสหรัฐอเมริกาในเวลา หรือหลังจาก วันที่1 เดือนธันวาคม ปี1995 ถูกกำหนดในเรื่องสิทธิการได้รับอนุญาตทางธุรกิจและการค้าและข้อจำกัดอื่น ๆ ที่ได้ระบุไว้ ณ ที่นี้ ซอฟท์แวร์ทั้งหมดที่ให้แก่รัฐบาลสหรัฐอเมริกาในเวลาก่อน วันที่1 เดือนธันวาคม ปี1995 ถูกจำกัดสิทธิตามที่ระบุไว้ใน FAR, 48 CFR 52.227-14 (JUNE 1987) หรือ DFAR, 48 CFR 252.227-7013 (OCT 1988) ดังที่บังคับใช้อยู่
